Προσφυγή της 25ης Φεβρουαρίου 2019 – Oosterbosch κατά Κοινοβουλίου
(Υπόθεση T-131/19)
Γλώσσα διαδικασίας: η γαλλική
Διάδικοι
Προσφεύγων: Marc Oosterbosch (Βρυξέλλες, Βέλγιο) (εκπρόσωπος: M. Casado García-Hirschfeld, δικηγόρος)
Καθού: Ευρωπαϊκό Κοινοβούλιο
Αιτήματα
Ο προσφεύγων ζητεί από το Γενικό Δικαστήριο:
να κρίνει την παρούσα προσφυγή παραδεκτή και βάσιμη·
κατά συνέπεια:
να ακυρώσει την «προσβαλλόμενη απόφαση», η οποία συνίσταται στα δελτία μισθοδοσίας των μηνών Μαρτίου, Απριλίου και Ιουνίου 2018·
να ακυρώσει, αν το κρίνει αναγκαίο, την απόφαση της 6ης Νοεμβρίου 2018 με την οποία απορρίφθηκε η ένστασή του·
να καταδικάσει το καθού στο σύνολο των δικαστικών εξόδων.
Λόγοι ακυρώσεως και κύρια επιχειρήματα
Προς στήριξη της προσφυγής του, ο προσφεύγων προβάλλει έναν και μόνο λόγο, ο οποίος στηρίζεται σε παραβίαση των αρχών της νομιμότητας και της ασφάλειας δικαίου, καθώς και σε ένσταση έλλειψης νοµιµότητας: η προσβαλλόμενη απόφαση ελήφθη κατ’ εφαρμογή εσωτερικών κανόνων και εκτελεστικών διατάξεων οι οποίες είναι παράνομες.
____________